cyanic-selkie/wikianc huggingface dataset:
নিউক্লীয় বিভাজন
নিউক্লীয় বিভাজন বা নিউক্লিয় ফিশন (neuclear fission) একটি পারমাণবিক বিক্রিয়া যেখানে পারমাণবিক নিউক্লিয়াসের ভাঙন ঘটে এবং তা ক্ষুদ্রাতিক্ষুদ্র অংশে বিভক্ত হয়। সাধারণভাবে যে সকল পরমাণুর পারমাণবিক সংখ্যা ৯২ বা তার বেশি তারা ফিশন বিক্রিয়ায় অংশগ্রহণ করে।        এক্ষেত্রে নিউক্লিয়াস নিউট্রন এবং অপেক্ষাকৃত কম ভরবিশিষ্ট নিউক্লিয়াসে পরিণত হয়। এই নিউক্লিয়ার বিক্রিয়ার ফলে গামা রশ্মির আকারে ফোটন নির্গত হয়। ভারী পদার্থের ক্ষেত্রে নিউক্লিয় ফিশন একটি তাপ উৎপাদী বিক্রিয়া যা বিপুল পরিমাণ শক্তি নির্গত করে। এই শক্তি তড়িৎ-চুম্বকীয় বিকিরণ বা গতিশক্তিরূপে নির্গত হতে পারে।(প্রায় ২০০ MeV) শক্তি উৎপাদনের জন্য বিভাজন বিক্রিয়ায় উৎপন্ন পদার্থের মোট বন্ধন শক্তি অবশ্যই প্রাথমিক পদার্থের বন্ধন শক্তির তুলনায় বেশি হতে হবে। উৎপন্ন পদার্থ এক্ষেত্রে প্রাথমিক পদার্থের তুলনায় সম্পূর্ণ ভিন্ন। নিউক্লিয়ার পদার্থবিজ্ঞান এবং নিউক্লিয় রসায়নে বিভাজন বিক্রিয়া সম্পর্কে আলোচনা করা হয়।
পারমাণবিক শক্তি উৎপাদনের জন্য বিভাজন বিক্রিয়া ব্যবহৃত হয়। এছাড়া পারমাণবিক অস্ত্রের বিস্ফোরণ সরিয়ে নেবার জন্যও এই বিক্রিয়া ব্যবহৃত হয়। উভয় পদ্ধতিই সম্ভব হয়েছে কারণ কিছু কিছু পদার্থ যাদেরকে পারমাণবিক জ্বালানি বলে, তারা মুক্ত নিউট্রনের আঘাতের ফলে এই ফিশন বিক্রিয়া ঘটায়। এর ফলে শিকল বিক্রিয়ার মাধ্যমে শক্তি উৎপন্ন হয়। পারমাণবিক চুল্লীতে এই বিক্রিয়াকে নিয়ন্ত্রিতভাবে ঘটাতে না পারলে ব্যাপক বিস্ফোরণ ঘটতে পারে।
আবিষ্কারক
১৯৩৯ সালে জার্মান বিজ্ঞানী অটোহ্যান ফিশন আবিষ্কার করেন।
ব্যবহার
নিউক্লিয় ফিশন প্রক্রিয়ায় উৎপন্ন তাপ বিদ্যুৎ উৎপাদনে ব্যবহার করা হয়। এছাড়া বিভিন্ন রেডিও আইসোটোপ তৈরি হয়।
স্টার ওয়ার্স রেসিস্টেন্স
স্টার ওয়ার্স রেসিস্টেন্স হলো একটি আমেরিকান ৩ডি সিজিআই অ্যানিমেটেড টেলিভিশন সিরিজ যা লুকাসফিল্ম অ্যানিমশন দ্বারা প্রযোজিত। সিরিজটি জাপানিজ অ্যানিমে দ্বারা অনুপ্রাণিত। সিরিজটি কাজুদা জিওনোর কাহিনীকে ভিত্তি করে রচিত, যিনি একজন নিউ রিপাবলিক পাইলট এবং ক্রমবর্ধমান হুমকি ফার্স্ট অর্ডারের ওপর গুপ্তচর বৃত্তির জন্য রেসিস্টেন্স দ্বারা নিয়োগপ্রাপ্ত। সিরিজটি দ্য ফোর্স অ্যাওয়েকেন্স এর ছয় মাস পূর্বে শুরু হয়েছে।
তরুণদীপ রাই
তরুনদীপ রাই (জন্ম ২২ ফেব্রুয়ারি ১৯৮৪, নামচি সিকিম, ভারত) একজন ভারতীয় তীরন্দাজ। তিনি কিরতি সম্প্রদায়ের।
মায়ানমারের ইয়াঙ্গনে অনুষ্ঠিত ২০০৩ এশিয়ান তীরন্দাজ চ্যাম্পিয়নশিপে যখন খেলেন তরুণদীপ ১৯ বছর বয়সে আন্তর্জাতিক তীরন্দাজীতে আত্মপ্রকাশ করেছিলেন। ২৪ নভেম্বর, ২০১০ চীন এর গুয়াংজুতে ১৬তম এশিয়ান গামসে তরুনদীপ রাই তীরন্দাজীতে পুরুষদের এককে প্রথম ভারতীয় হিসেবে রৌপ্য পদক জিতেন। তিনি ২০০৬ সালে দোহার ১৫ তম এশিয়ান গেমসে ব্রোঞ্জ পদকজয়ী ভারতীয় তীরন্দাজ দলের সদস্য ছিলেন।
২০০৪ গ্রীষ্মকালীন অলিম্পিকে তরুণদীপ পুরুষদের ব্যক্তিগত র‍্যাঙ্কিং রাউন্ডে ৬৪৭ রানের ৭২-তীর স্কোর নিয়ে ৩২তম স্থানে ছিলেন। প্রথম এলিমিনেশন রাউন্ডে তিনি ১৪৭-১৪৩ ব্যাবধানে হেরে গ্রিসের আলেকজান্দ্রোস কারাগেরজিওর মুখোমুখি হয়েছিলেন। এই স্কোরের ফলে রাইকে চূড়ান্ত র‌্যাঙ্কিংয়ে ৪৩তম স্থান অর্জন করেন। রাই ২০০৪ গ্রীষ্মকালীন অলিম্পিকের একাদশ স্থান অধিকারী ভারতীয় পুরুষ তীরন্দাজ দলের সদস্য ছিলেন।
তরুনদীপ ২০১২ সালের লন্ডন অলিম্পিকে ভারতীয় পুরুষ রিকার্ভ দলের সদস্য ছিলেন। তরুণদীপকে পুরুষদের ব্যক্তিগত র‌্যাঙ্কিংয়ে ৩১ তম এবং ভারতীয় পুরুষ দলকে দল র‌্যাঙ্কিংয়ে দ্বাদশ স্থান অর্জন করে।
তরুণদীপ ভারতীয় তীরন্দাজী দলের একটি অংশ ছিলেন যা নিউ ইয়র্ক শহরে ২০০৩ সালে বিশ্ব চ্যাম্পিয়নশিপে চতুর্থ স্থান অর্জন করেছিল। স্পেনের মাদ্রিদে ২০০৫ বিশ্ব চ্যাম্পিয়নশিপে তার দল রৌপ্যপদক জিতেছিল। তিনি ২০০৫ সালে বিশ্ব তীরন্দাজী চ্যাম্পিয়নশিপের সেমিফাইনাল রাউন্ডে জায়গা করে নেওয়া প্রথম ভারতীয়ও হয়েছিলেন, যেখানে ব্রোঞ্জ পদক ম্যাচের জন্য তিনি দক্ষিণ কোরিয়ার ওয়ান জং চোয়ের কাছে ১০৬-১১২ ব্যাবধানে হেরেছিলেন।
পুরস্কার
তরুণদীপ তীরন্দাজীতে তার কৃতিত্বের জন্য অর্জুন পুরস্কার (২০০৫) পেয়েছেন।
২০২০ সালে, ভারত সরকার তাকে প্রজাতন্ত্রের চতুর্থ সর্বোচ্চ বেসামরিক পুরস্কার পদ্ম আওলো দিয়ে সম্মানিত করেছে।
টোকিও অলিম্পিক
তরুণদীপ রাই অতনু এবং প্রবীণ যাদবকে নিয়ে টোকিও অলিম্পিকের কোটায় অংশগ্রহণ করেন। লকডাউন হওয়ার পরে তিনি এএসআই ক্যাম্পাসে থাকতে এবং তার শেষ অলিম্পিকের প্রশিক্ষণ নিতে পছন্দ করেন।
ক্ষীরোদপ্রসাদ বিদ্যাবিনোদ
ক্ষীরোদপ্রসাদ বিদ্যাবিনোদ (১২ এপ্রিল ১৮৬৩ — ৪ জুলাই ১৯২৭) হলেন ব্রিটিশ ভারতের একজন প্রখ্যাত নাট্যকার। তার পিতার নাম গুরুচরণ ভট্টাচার্য।
ক্ষীরোদপ্রসাদ মেট্রোপলিটন ইনস্টিটিউট থেকে রসায়নে বিএ পাস করে প্রেসিডেন্সী কলেজ থেকে ১৮৮৯ খ্রিষ্টাব্দে এমএ পাস করেন। ১৮৯২ খ্রিষ্টাব্দ থেকে ১৯০৩ খ্রিষ্টাব্দ পর্যন্ত তিনি জেনারেল অ্যাসেমব্লিজ ইনস্টিটিউশনে অধ্যাপনা করেন।
সাহিত্যকীর্তি
ছাত্র থাকাকালীন সময় থেকেই তিনি সাহিত্য চর্চা করতেন। ১৮৮৫ সালে তার রাজনৈতিক সন্ন্যাসী (দুই খণ্ড) প্রকাশিত হয়েছিল। ১৮৯৪ সালে তিনি অমিত্রাক্ষর ছন্দে ফুলশয্যা নাটকটি রচনা করেন। এটি উচ্চকবিত্বপূর্ণ বাংলা নাটক হিসাবে প্রশংসা পেয়েছিল। ক্ষীরোদপ্রসাদের সবথেকে জনপ্রিয় নাটক আলিবাবা (১৮৯৭)। আরব্য উপন্যাসের কাহিনী নিয়ে তিনি এই গীতিনাট্যটি লিখেছিলেন।
তার ঐতিহাসিক নাটকগুলির মধ্যে উল্লেখযোগ্য রঘুবীর, বঙ্গের প্রতাপাদিত্য, আলমগীর, ও নন্দকুমার। এই নাটকগুলি দেশাত্মবোধক চেতনা জাগাতে সাহায্য করেছিল। তার রচিত ৬টি পৌরাণিক নাটকের মধ্যে ভীষ্ম ও নরনারায়ন রঙ্গমঞ্চে বহুদিন অভিনীত হয়েছিল। তিনি মোট ৫৮টি বই লিখেছিলেন। এগুলির মধ্যে কয়েকটি উপন্যাস এবং গল্পের বইও আছে। তিনি ১৯০০ খ্রিষ্টাব্দে শ্রীমদ্‌ভগবদগীতা অনুবাদ করেন। তিনি ১৩১৬ বঙ্গাব্দ থেকে ১৩২২ বঙ্গাব্দ পর্যন্ত অলৌকিক রহস্য নামে একটি পত্রিকা সম্পাদনা করেছিলেন।
গিরিশচন্দ্রকে অনুসরণ করেও তিনি পৌরাণিক নাটককে গিরিশচন্দ্রের প্রভাব থেকে কিছুটা মুক্ত করতে পেরেছিলেন। তার নাটক গিরিশচন্দ্রের নাটকের মত অতটা ভক্তি-রসাসিক্ত ছিল না। তিনি পৌরাণিক চরিত্রগুলিকে বুদ্ধির দিক দিয়ে বুঝতে চেষ্টা করেছিলেন। রবীন্দ্রনাথের নাট্যকাব্যের প্রভাব তার কয়েকটি নাটকে সুষ্পষ্ট ভাবে পড়েছিল।
== উল্লেখযোগ্য নাটক == ক্ষীরোদপ্রসাদের নাটক গুলিকে মূলত নিম্নলিখিত শ্রেণীতে তুলে ধরা যায়ঃ
ইতিহাসাশ্রয়ী নাটক
মিরি বেন-সিমহোন
মিরি বেন-সিমহোন ( מירי בן-שמחון; ১ জানুয়ারি ১৩, ১৯৫০ - জুন ২৪, ১৯৯৬) ছিলেন একজন ইসরায়েলি কবি ।
জীবনী
বেন-সিমহোন ১৯৫০ সালে ফ্রান্সের মার্সেইতে একটি ট্রানজিট ক্যাম্পে জন্মগ্রহণ করেন, যখন তার বাবা-মা জেহাভা এবং হাইম বেন-সিমহোন মরোক্কোর ফেজ থেকে ইজরায়েলে যাচ্ছিলেন। তিনি পিতা-মাতার তিন সন্তানের মধ্যে সর্বকনিষ্ঠ। পরিবারটিকে জেরুজালেমের একটি ট্রানজিট ক্যাম্পে রাখা হয় এবং পরে জেরুজালেমের বেশিরভাগ মরোক্কোর কাতামন এলাকায় স্থানান্তরিত করা হয়। ড্যান আলবো, যিনি বেন-সিমহোন সম্পর্কে প্রবন্ধের একটি সমালোচনামূলক সংকলন প্রকাশ করেছিলেন, তার মতে, তিনি একজন উজ্জ্বল ছাত্রী ছিলেন, এবং তাকে প্রাথমিক বিদ্যালয়ের প্রথম দিকে সাহিত্যের জন্য উপহার হিসাবে চিহ্নিত করা হয়েছিল। বেন-সিমহোন যখন ছোট ছিলেন তখন তার বাবা পরিবারটি পরিত্যাগ করেছিলেন। তার মা আবার বিয়ে করেন, ইতালি থেকে আসা একজন অভিবাসীর সাথে, এবং এইভাবে তিনি ফরাসি (ঔপনিবেশিক), মরোক্কোর, ইতালীয় এবং ইজরায়েলি সংস্কৃতির সংস্পর্শে এসেছিলেন।
বেন-সিমহোন যখন প্রতিবেশী ধনী (অর্থাৎ আশকেনাজি) এলাকার একটি বিশেষ উচ্চ বিদ্যালয়ে পড়তে শুরু করেন, তখন তিনি প্রথমবারের মতো মিজরহিম এবং বিশেষ করে মরোক্কোর নাগরিকদের সম্পর্কে ইজরায়েলি আশকেনাজি মূলধারার নেতিবাচক কলঙ্ক আবিষ্কার করেন।
বেন-সিমহন জেরুজালেমের হিব্রু বিশ্ববিদ্যালয়ে হিব্রু সাহিত্য অধ্যয়ন করেছেন এবং তেল আবিবে বিট জেভি নাট্যকলা একাডেমিতে অভিনয় করেছেন। পড়াশোনা শেষ করে বেন-সিমহন একটি বিজ্ঞাপনী সংস্থায় কাজ শুরু করেন এবং স্থানীয় সংবাদপত্র "জেরুজালেম" -এর সম্পাদক হিসেবে। তিনি বিভিন্ন প্রতিষ্ঠানে অনুবাদক এবং সম্পাদক হিসেবেও কাজ করেছেন।
বেন-সিমহন ২৫বছর বয়সে লেখালেখি শুরু করেন। তিনি ছোট গল্প এবং কবিতা লিখেছেন, এবং হিব্রুতে কবিতা অনুবাদ করেছেন। তার প্রথম সংগ্রহ, আগ্রহী নয় আগ্রহী, ১৯৮৩ সালে প্রকাশিত হয়েছিল এবং তিনি মোট চারটি খণ্ডের কাজ প্রকাশ করেছিলেন। এছাড়াও, তার কবিতাগুলি কাব্যগ্রন্থে অন্তর্ভুক্ত করা হয়েছে এবং কিছু কিছু ইংরেজিতে অনুবাদ করা হয়েছে।
বেন-সিমহোনের মানসিক অসুস্থতার বেশ কয়েকটি পর্ব ছিল, এবং জেরুজালেমের তালাবিয়া মনোরোগ হাসপাতালে ভর্তি করা হয়েছিল। তিনি ঔপন্যাসিক শিমন জিমারের সাথে দীর্ঘমেয়াদী সম্পর্কে ছিলেন।
১৯৯৬ সালের ২৪ শে জুলাই বেন-সিমহোন একটি গাড়ি দুর্ঘটনায় নিহত হন।
ছাঁচ
thumb|খ্রীষ্টপূর্ব ১৪০০-১০০০ সালের একটি ছাঁচ।
ছাঁচ (ইংরেজি: Mould) হলো কোন সামগ্রীর হুবহু আদলে তৈরি একটি কাঠামো যা ঐ সামগ্রী প্রস্তুতিতে ব্যবহৃত হয়। ছাঁচ বা মোল্ড ব্যবহার করে সামগ্রী তৈরির পদ্ধতিকে ঢালাই (ইংরেজি: Moulding) বলে । কার্যত ছাঁচ হল একটি ফাঁপা গর্ত যাতে উত্তপ্ত তরল ধাতু, প্লাস্টিক, কাচ অথবা সিরামিক ঢালা হয় এবং ঠাণ্ডা হয়ে উক্ত তরল উপাদানটি জমাট বেঁধে ঐ গর্তের আকার ধারণ করে। যে সামগ্রীটি উৎপাদন করা হবে, হুবহু সেই আদলে ফাঁপা ছাঁচ তৈরি করতে হয়।
ছাঁচ তৈরির পদ্ধতি টি বেশ মজার। মনে করুন আপনি একটি লোহার বল ঢালাই পদ্ধতিতে তৈরি করবেন। তাহলে প্রথমে আপনাকে ঐ বলের মতই একটা প্রতিলিপি(Pattern) তৈরি করে নিতে হবে। এটি তৈরি করা হয় কাঠ, প্লাস্টিক, মোম, সিরামিক অথবা ধাতু দিয়ে। তারপর এই প্রতিলিপিটির চারপাশ ছাঁচ তৈরির কাঁচামাল দিয়ে ভরতে হয়। এখন এই সমাবেশ থেকে প্রতিলিপিটি কে সরিয়ে নিলে, ঐ বলের মতই ফাঁপা গর্ত তৈরি হয়। প্রতিলিপির আকৃতি উৎপাদিত বস্তুর মত হলেও, আকার ঐ বস্তুর চেয়ে কিছুটা বড় বা ছোট হয়। কতখানি বড় বা ছোট হবে তা নির্ধারন করবেন ছাঁচ প্রস্তুতকারক বিভিন্ন হিসেব নিকেশ করে। প্রতিলিপিটি যতটুকু বড় বা ছোট করা যাবে তার মান কে অ্যালাউয়েন্স (Allowance) বলে ।
বিভিন্ন ধরনের ছাঁচ তৈরির পদ্ধতি:
তথ্যসূত্র
Matrijs 模具，注塑，注塑成型
নানাসে ইনো
নানাসে ইনো (飯野 七聖, Nanasei Iino; জন্ম: ২ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ভিসেল কোবের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
নানাসে ইনো ১৯৯৬ সালের ২রা অক্টোবর তারিখে জাপানের নিগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ডেমন স্লেয়ার: কিমেতসু নো ইয়ায়বা
ডেমন স্লেয়ার:কিমেতসু নো ইয়াইবা (অনুবাদ: দৈত্য হত্যাকারী) হলো কোয়োহারু গোতোগে বিরচিত এবং অলংকারিত বিখ্যাত মাঙ্গা ও এক অনবদ্য সৃষ্টি। ইউফোটাবেল স্টুডিও কর্তৃক এই মাঙ্গার অ্যানিমে অভিযোজন ৪ঠা জুন, ২০১৮ সালে "উইকলি শোনেন জাম্প"-এ ঘোষণা করা হয়। ২০১৯ সালের ৬ই এপ্রিল থেকে ২৮ই সেপ্টেম্বর পর্যন্ত সিরিজটি ধারাবাহিকভাবে টোকিও এমএক্স, জিটিভি, জিওয়াইটি, বিএস১১ এবং আরো অন্যান্য চ্যানেলে সম্প্রচারিত হতে থাকে। ইউফোটাবল কর্মচারীদের দ্বারা প্রস্তুত স্ক্রিপ্ট সহিত হারুও সোতোজাকি অ্যানিমেটি পরিচালনা করে এসেছেন। সঙ্গীত গীতিকারের ভূমিকায় রয়েছেন ইউকি কাজিউরা এবং গো শিইনা। চরিত্র পরিকল্পনা করেছেন আকিরা মাতসুশিমা এবং হিকারু কোনদো হলেন মূল অ্যানিমেটির প্রযোজক। প্রারম্ভিক থিম  গেয়েছেন লিসা, এবং সমাপ্তির থিম "ফ্রম দা এজ" গেয়েছেন ফিকশনজাংশন। উনিশতম পর্বের এন্ডিং থিমের জন্যে নামি নাকাগাওয়ার সাথে গো শিনা গানটি গেয়েছেন। অ্যানিপ্লেক্স অফ আমেরিকা ঘোষণা করে যে সিরিজটা তারা দত্তাধিকারে নিয়ে নিয়েছে, এবং ক্রান্চিরোল, হুলু আর ফানিমেশননাও-এ স্ট্রিমিং সম্পন্ন করা হয়েছে। এছাড়াও অ্যানিমেল্যাব সিরিজটি অস্ট্রেলিয়া এবং নিউজিল্যান্ডে যুগপতভাবে সম্প্রচার করেছে। ২৬ পর্বের এই সিরিজটিতে মূল মাঙ্গার প্রথম খন্ড থেকে সপ্তম খন্ডের শুরু অব্দি কাহিনীর বিবরন দেওয়া আছে।
সম্প্রচারনের উপর বিশেষ গুরুত্ব দিয়ে, জাপানে ২০১৯ সালে ২৯শে মার্চ থেকে দুই সপ্তাহের জন্যে প্রথম পাঁচটি পর্ব সিনেমার পর্দায় প্রকাশিত হয়; তখন এর নামকরণ দেওয়া হয় 鬼滅の刃 兄妹の絆 (কিমেতসু নো ইয়ায়বা:কিওদাই নো কিজুনা) এটিকেই লোস এঞ্জেলেস আরাতানি থিয়েটারে ৩১শে মার্চ, ২০১৯ সালে দেখানো হয়। ২০১৯ সালের ২ এপ্রিল, অস্ট্রেলিয়ায় অ্যানিমেল্যাব থেকে ম্যাডম্যান এন্টারটেইনমেন্ট বিশেষ কিছু নির্বাচিত থিয়েটারে এই সিনেমা প্রদর্শিত করে।
২০১৯ সালের জুলাই মাসে সিরিজটির ইংরেজী ভাষায় ডাব, অ্যাডাল্ট সুইম -এর টুনামি বিভাগে সম্প্রচারিত হবে বলে ঘোষিত হয়। ইংরেজি ডাবটি যথাসময়ে ১২ই অক্টোবর সম্প্রচারিত হয়।
শেষ পর্বে বিবৃত সিক্যুয়াল ফিল্ম ২০২০ সালে ১৬ই অক্টোবর মুক্তি পায়; এই ফিল্মে "অসীম ট্রেন" আর্কটি সম্পন্ন করা হয়েছে। এটির নির্মাণে একই কর্মচারীগণ কাজ করেছেন ও ব্যবহৃত কণ্ঠস্বরও একই শিল্পীদের থেকে কৃত।
হোম মিডিয়া
সিরিজটি ২০১৯ সালের ৩১শে জুলাই, অ্যানিপ্লেক্স কর্তৃক ১১টি ব্লু-রে এবং ডিভিডি আকারে জাপানে মুক্তি পায়, আর অবসিত হয় ২০২০ সালের ২৪ জুনে। প্রত্যেক খন্ডেই সিরিজের চরিত্র পরিকল্পক, আকিরা মাতসুশিমা প্রচ্ছদ চিত্র অঙ্কন করেছেন এবং লিমিটেড-এডিশনে বিশেষ সিডি অন্তর্ভুক্ত করা হয়েছে যা মূলত অরিজিনাল ড্রামা বা সাউন্ডট্র্যাক নিয়ে পূর্ন। উত্তর আমেরকায় অ্যানিপ্লেক্স অফ আমেরিকা প্রথম লিমিটেড-এডিশন এর ব্লু-রে খন্ডটি ২০২০ সালের ৩০শে জুন এবং দ্বিতীয় খন্ডটি ২৪শে নভেম্বর, ২০২০ সালে প্রকাশিত করে। এই কোম্পানিই ফানিমেশনের সঙ্গে অংশীদারি গ্রহণ করে স্ট্যান্ডার্ড-এডিশন এর ব্লু-রে খন্ডগুলি ২০২০ সালের সেপ্টেম্বর ও ২০২১ সালের জানু়ারিতে মুক্তি দেবে বলে ঘোষণা করে।
ভায়াকম ১৮ মোশন পিকচার্স
ভায়াকম১৮ স্টুডিওজ হচ্ছে মুম্বইয়ে অবস্থিত ভায়াকম ১৮-এর (একটি ভায়াকমসিবিএস এবং নেটওয়ার্ক ১৮-এর যৌথ উদ্যোগ) একটি সহায়ক কোম্পানি। এটি ভারতের প্রথম স্টুডিও মডেল ভিত্তিক গতি চিত্র এবং একটি বিষয়বস্তু উৎপাদন ব্যবসা, যেখানে একটি ক্রিয়াকলাপ অধিগ্রহণ, উৎপাদন, সিন্ডিকেশন, বিপণন জড়িত এবং বিশ্বব্যাপী পূর্ণ দৈর্ঘ্যের বৈশিষ্ট্যপূর্ণ চলচ্চিত্রের পাশাপাশি কেবল ডিজিটাল চলচ্চিত্র, ওয়েব সিরিজ, স্বল্পদৈর্ঘের চলচ্চিত্র বিতরণ করা হয়। ভায়াকমের অর্ধেক কোম্পানির মালিকানার কারণে, ভায়াকম ১৮ ২০১১ সালে মুক্তিপ্রাপ্ত ট্রান্সফর্মার্স: ডার্ক অফ দ্য মুনের পর থেকে ভারত, বাংলাদেশ এবং শ্রীলঙ্কায় মুক্তিপ্রাপ্ত প্যারামন্ট পিকচার্সের বিভিন্ন চলচ্চিত্র পরিবেশন করে থাকে।
টিন টাইটান্স গো! টু দ্য মুভিজ
মূল ধারণা
টিন টাইটানরা বুঝতে পারে যে ডিসি ইউনিভার্সের প্রায় সকল নায়কের নিজস্ব চলচ্চিত্র আছে, ব্যাটম্যান ও সুপারম্যান থেকে শুরু করে আকোয়াম্যান ও আলফ্রেড পেনিওয়র্থের মতো চরিত্রের‌ও। তাই তারা তাদের চলচ্চিত্রের জন্য একজন পরিচালকের অনুসন্ধান করে। কিন্তু বিখ্যাত হলিউড পরিচালক জেড উইলসন তাদের গত কয়েক বছরের কর্মকাণ্ডের জন্য তাদের প্রস্তাব প্রত্যাখ্যান করে এবং তাদের আর গুরুত্বপূর্ণভাবে গ্রহণ করা হয় না। যাইহোক, তারা স্লেডের আকারে তাদের নিজেদের শত্রুর মাধ্যমে তাদের নিজেদের চলচ্চিত্রের জন্য একটি সুযোগ খুঁজে পায়, যে সমগ্র জাস্টিস লীগের মন নিয়ন্ত্রণ করার ও বিশ্বকে দখল করার পরিকল্পনা করে।
প্রযোজনা
সেপ্টেম্বর ২৫, ২০১৭ তারিখে ওয়ার্নার ব্রস. পিকচার্স চলচ্চিত্রটির এবং এটির জুলাই ২৭, ২০১৮ তারিখে মুক্তির, সাথে ধারবাহিকটির কণ্ঠাভিনেতাদের পুনরায় তাদের চরিত্রে কণ্ঠ প্রদানের কথা ঘোষণা করে। এক মাস পর, চলচ্চিত্রটির শিরোনাম ও টিজার পোস্টার প্রথম প্রকাশিত হয়, এবং ঘোষণা করা হয় যে উইল আরনেট ও ক্রিস্টেন বেল কণ্ঠাভিনেতা হিসাবে যোগদান করেছেন।
মার্চ ১২, ২০১৮ তারিখে, ঘোষণা করা হয় যে গায়ক লিল ইয়াটি ও হলজি যথাক্রমে গ্রিন ল্যান্টার্ন ও ওয়ান্ডার ওম্যানের চরিত্রে কণ্ঠ প্রদান করছেন, সাথে নিকোলাস কেজের সুপারম্যানের চরিত্রে কণ্ঠ প্রদানের কথা এর পরদিন ঘোষণা করা হয়। কেজ নিজে আসলে টিম বার্টনের বাতিলকৃত সুপারম্যানের চলচ্চিত্র সুপারম্যান লিভস-এ সুপারম্যানের চরিত্রে কণ্ঠ প্রদান করতে যাচ্ছিলেন। পরে জিমি কিমেলের ব্যাটম্যানের চরিত্রে কণ্ঠ প্রদানের কথা এক‌ই দিনে একটি সম্প্রসারিত ট্রেইলারের মাধ্যমে ঘোষণা করা হয়।
মুক্তি
ওয়ার্নার ব্রস. পিকচার্স দ্বারা চলচ্চিত্রটির থিয়েটারে মুক্তির তারিখ জুলাই ২৭, ২০১৮ নির্ধারিত হয়েছে, যা যুক্তরাজ্যে এক সপ্তাহ পর মুক্তির তারিখ অনুসরণ করেছে। একটি পূর্বাকালীন স্ক্রিনিং ভিডকন ২০১৮-এ জুন ৩০, ২০১৮ তারিখে ব্যাজ সদস্য এবং ইউটিউব ব্যবহারকারী উভয়ের জন্য অনুষ্ঠিত হয়। চলচ্চিত্রটির বিশ্ব প্রিমিয়ার জুন ৩০, ২০১৮ তারিখে অনুষ্ঠিত হয়।
প্রকাশ্যে আগাম স্ক্রিনিং দেশব্যাপী জুলাই ২১, ২০১৮ তারিখে অনুষ্ঠিত হবে।
ঢাকা আবাহনী ক্রিকেট দল
ঢাকা আবাহনী একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা আবাহনীর ক্রিকেট দল।
ইতিহাস
১৯৭৪-৭৫ মৌসুম থেকে শুরু করে ২০১২-১৩ মৌসুম পর্যন্ত আবাহনী ঢাকা প্রিমিয়ার ডিভিশন ক্রিকেট লিগে চ্যাম্পিয়ন হয় ১৭ বার, যা টুর্নামেন্টের রেকর্ড। ঢাকা প্রিমিয়ার ডিভিশন ক্রিকেট লিগের প্রথম তিন আসরের চ্যাম্পিয়ন ঢাকা আবাহনী লিমিটেড।
২০১৯-২০ মৌসুম
তালিকায় আন্তর্জাতিক ক্যাপ প্রাপ্ত খেলোয়াড়দের গাঢ় আকারে দেখানো হয়েছে।
নগাঁও জেলা
নগাঁও জেলা (নগাঁও জিলা; ) ভারতের আসাম রাজ্যের সাতাশটি জেলার ভিতরে একটি। ২০১১ সালের লোকগণনা অনুসারে আসামের ২৭টি জেলার ভেতরে এই জেলা সবচেয়ে বেশি জনবসতিপূর্ণ। এবং আয়তনের দিক দিয়ে সর্ববৃহৎ।
বিদ্যালয় -
আসামের প্রাচীনতম বিদ্যালয় ১৮৪৬ সনে মাইল্স ব্রনসন কর্ত্তৃক প্রতিষ্ঠিত নগাঁও মিশন উচ্চ বিদ্যালয় নগাঁও শহরে অবস্থিত। এছাড়া নগাঁও শহরে রয়েছে সরকারি বালক উচ্চ মাধ্যমিক বিদ্যালয় ১৮৬৫ সনে প্রতিষ্ঠিত আসামের তৃতীয় প্রাচীনতম বিদ্যালয়। আরেকটি প্রাচীনতম বিদ্যালয় হচ্ছে ডসন উচ্চ মাধ্যমিক ও বহুমুখী বিদ্যালয়। নগাঁও কেন্দ্রীয় বিদ্যালয় এবং খ্রীষ্ট জ্যোতি বিদ্যালয়  নগাঁও শহরের মধ্যে শ্রেষ্ঠ ইংরেজি মাধ্যমিক বিদ্যালয় হিসাবে গণ্য করা হয়। হাইবাগাঁও বাজারের নিকটস্ত মাড়ওয়ারী হিন্দি হাইস্কুল শ্রেষ্ঠ হিন্দি বিদ্যালয়।
প্রখ্যাত ইংরেজি মাধ্যম বিদ্যালয়ঃ- খ্যাতি সম্পন্ন অন্যান্য শিক্ষাঃ-
কলেজসমূহ -
বর্তমানে প্রায় ২৫ কলেজ আছে। নিম্নে কয়েকটি খ্যাতনামা কলেজের নাম উল্লেখ করা হয়ঃ-
(১) নগাঁও কলেজ,
(২) এ.ডি.পি.কলেজ (আনন্দরাম ঢেকিয়াল ফুকনের নামানুসারে),
(৫) নগাঁও আইন কলেজ,
(৬) নগাঁও জি.এন. ডি.জি. বাণিজ্য কলেজ,
(৮) নগাঁও পলিটেকনিক (আসামের একটি প্রাচীনতম কারিগরি শিক্ষা প্রতিষ্ঠান),
(৯) হোমিওপ্যাথিক মেডিকেল কলেজ,
(১০)পাণিগাঁও আই.টি.আই.
(১১) কলিয়াবর কলেজ
মেডিকেল কলেজ -
নগাঁও মেডিকেল কলেজ ও হাসপাতাল হল নগাঁও-এ অবস্থিত একটি মেডিকেল কলেজ ও হাসপাতাল। কলেজটি ২০২৩ সালে প্রতিষ্ঠিত হয়েছিল এবং এটি জাতীয় মেডিকেল কমিশন দ্বারা স্বীকৃত এবং শ্রীমন্ত শঙ্করদেব স্বাস্থ্য বিজ্ঞান বিশ্ববিদ্যালয়, গুয়াহাটির সাথে অনুমোদিত। কলেজটির ১০০ জন স্নাতক ছাত্রের অক্ষত ক্ষমতা রয়েছে। ২০১৬ সালের ফেব্রুয়ারিতে আসামের তৎকালীন মুখ্যমন্ত্রী শ্রীমান তরুণ গগৈ ভিত্তিপ্রস্তর স্থাপন করেছিলেন এবং ১৮ ফেব্রুয়ারি, ২০১৭ তারিখে নির্মাণ কাজ শুরু হয়েছিল। প্রধানমন্ত্রী নরেন্দ্র মোদি ১৪ এপ্রিল, ২০২৩-এ অল ইন্ডিয়া ইনস্টিটিউট অফ মেডিক্যাল সায়েন্সেস, গুয়াহাটি এবং অন্যান্য দুটি মেডিকেল কলেজের সাথে কলেজ এবং হাসপাতাল উদ্বোধন করেছিলেন। চলতি শিক্ষাবর্ষে কলেজটিতে এমবিবিএসের ১০০টি আসন রয়েছে। ডাঃ মিহির কুমার গোস্বামী নগাঁও মেডিকেল কলেজের অধ্যক্ষ-কাম-চীফ সুপারিনটেনডেন্ট। কলেজটি শ্রীমন্ত শঙ্করদেব ইউনিভার্সিটি অফ হেলথ সায়েন্সেসের সাথে অনুমোদিত এবং ইউজি মেডিকেল কোর্সে ১০০ টি ভর্তির জন্য প্রস্তুত।
দে ফাক্তো
দে ফাক্তো (de facto) বলতে বোঝায় রাজনীতিতে এমন সব সরকারি আইন বা নীতি যা রাষ্ট্রের সরকার কর্তৃৃক স্বীকৃৃত না হলেও বাস্তবে পক্ষে তা কার্যকর বা কার্যত। অর্থাৎ, তা আনুষ্ঠানিকভাবে স্বীকৃৃত না হলেও কার্যত ঘটমান। এর বিপরীত হল দে জুরি।
উদাহরণ
মার্কিন যুক্তরাষ্ট্র, ফ্রান্স, যুক্তরাজ্য, আর্জেন্টিনাসহ বেশ কিছু দেশে কোনো সরকার কর্তৃৃক-স্বীকৃৃত ভাষা না থাকা সত্ত্বেও সকল দাপ্তরিক কাজ ইংরেজি বা ওই দেশের প্রধান ভাষা দ্বারা নিয়ন্ত্রিত হয়।
সেহরাত তেওমান
সেরাহাট তেওমন (জন্ম ৪ জুন ১৯৮৩) একজন তুর্কি অভিনেতা।
জীবন
তেওমন ডোকুজ ইয়েলল বিশ্ববিদ্যালয় স্কুল অফ চারুকলা স্নাতক ডিগ্রিধারী। তিনি মিমার সিনান বিশ্ববিদ্যালয় থেকে থিয়েটার স্টাডিতে স্নাতকোত্তর ডিগ্রি অর্জন করেন। তিনি ২০০০ শতকের গোড়ার দিকে টেলিভিশনে তাঁর কেরিয়ার শুরু করেছিলেন। মঞ্চে হাজির হওয়ার সময়, বেশ কয়েকটি টিভি সিরিজে তাকে অভিনয়ও করে ছিলেন। ২০১২সালে নিজের কর্মজীবনে একটি যুগান্তকারী জনপ্রিয়তা অর্জন করেছেন। কুজেকি গুনে সিরিজ এ তিনি বুরাক চরিত্রে অভিনয় করেছিলেন। তেওম্যান তাঁর কেরিয়ার অব্যাহত রেখেছিলেন ডক্টর সিনান চরিত্রে এসিল আক আরানিয়রে (অতিপ্রয়োজনীয় ভালোবাসা)মুখ্য ভূমিকা নিয়ে এবং তারপরে বারের চরিত্রে কাণ কুরাস সিরিজে হাজির হন ।  ২০১৭সালে, তিনি টিভি সিরিজ অ্যানে একটি পুনরাবৃত্ত চরিত্রে অভিনয় করেছিলেন । ২০১৮-২০১৯, সেহরাত তেওমান কিজিম, বুুগরা গুলসেয় এবং তুগে মেরকান টিভি সিরিজে অভিনয় করেছেন। ২০২০ সালে, টিভি সিরিজ ওকুক এ তিনি প্রধান  ভূমিকায় অভিনয় করেছেনন
এনাক্কুল ওরুভান
এনাক্কুল ওরুভান (எனக்குள் ஒருவன்) হচ্ছে ২০১৫ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন প্রসাদ রমার যিনি তামিল চলচ্চিত্র শিল্পে একদম নতুন এবং এটিই তার পরিচালিত প্রথম চলচ্চিত্র, চলচ্চিত্রটি প্রযোজনা করেন সি ভি কুমার। চলচ্চিত্রটি ২০১৩ সালের কন্নড় চলচ্চিত্র 'লুসিয়া'র পুনঃনির্মাণ যেটি পবন কুমার পরিচালনা করেছিলেন। চলচ্চিত্রটিতে সিদ্ধার্থ নারায়ণ এবং দীপা সন্নিধি মুখ্য ভূমিকায় অভিনয় করেন। সঙ্গীত পরিচালনায় ছিলেন সন্তোষ নারায়ণ। ২০১৫ সালের ৬ই মার্চ চলচ্চিত্রটি মুক্তি পায়।
আশরাফ মুসা (হিমসের আমির)
হিমসের আইয়ুবীয় আমীর
১২৪৬ সালে ১৭ বছর বয়সে আশরাফ তার পিতা মানসুর ইবরাহিমের মৃত্যুর পর হিমসের রাজত্বের উত্তরাধিকারী হন। হজমস ছিল আইয়ুবিদ সাম্রাজ্য সংঘের মধ্যে একটি ছোট রাজ্য এবং সাধারণত এর বৃহত্তর প্রতিবেশীদের দ্বারা তাতে আধিপত্য ছিল, কিন্তু এটি মানসুর ইবরাহিমের রাজত্বকালে প্রভাব অর্জন করেছিল। তার মৃত্যুর পর সাম্রাজ্যের মধ্যে হিমসের ভূমিকা অনেকাংশে কমে যায়। দুর্বলতার এই অবস্থান থেকে আশরাফ তার পৃষ্ঠপোষকতা পাওয়ার জন্য ১২৪৭ সালের বসন্তে দামেস্কে সালিহ আইয়ুবের দরবারে উপস্থিত হন। মিশর ও দামেস্কের সুলতান সালিহ আইয়ুব ছিলেন সেই সময়ে সবচেয়ে শক্তিশালী আইয়ুবীয় আমির এবং কেন্দ্রীয় শাসনের প্রতি কম ঝুঁকে ছিলেন, যার অর্থ আশরাফ আপেক্ষিক স্বায়ত্তশাসনের সাথে হিমস শাসন করতে পারতেন। এই পৃষ্ঠপোষক-গ্রাহক সম্পর্ককে দৃঢ় করার জন্য আশরাফ হিমসের উত্তরে অবস্থিত একটি গুরুত্বপূর্ণ শক্ত ঘাঁটি সালামিয়াহ সালিহের হাতে তুলে দেন।
এই জোট তার অবস্থানকে ক্ষুণ্ণ করবে এই ভয়ে আলেপ্পোর আইয়ুবীয় আমির নাসির ইউসুফ এবং আশরাফের চাচাতো ভাই হিমসকে সংযুক্ত করার চেষ্টা করে প্রতিক্রিয়া ব্যক্ত করেন। ফলস্বরূপ, আশরাফ সালিহকে নাসিরের বিরুদ্ধে সাহায্য করার জন্য জরুরী আবেদন পাঠান। সালিহ প্রস্তুত হন এবং ব্যক্তিগতভাবে মিশর থেকে সিরিয়ায় তার সৈন্যদের নেতৃত্ব দেন। কিন্তু তিনি অসুস্থ হয়ে পড়েন এবং নাসিরের বাহিনীর বিরুদ্ধে পরিকল্পিত আক্রমণ বিলম্বিত হয়। ১২৪৮ সালের আগস্টের মাঝামাঝি আশরাফ হিমসকে আত্মসমর্পণ করতে বাধ্য হন। তার আত্মসমর্পণের শর্তের উপর ভিত্তি করে, তাকে পালমিরা এবং রাহবা মরুভূমির দুর্গের নিয়ন্ত্রণ বজায় রাখার অনুমতি দেওয়া হয়েছিল, যা ফোরাত নদীর উত্তর তীরে অবস্থিত একটি সুরক্ষিত স্থান। হিমসের পরিবর্তে তাকে শাসন করার জন্য তেলুল বাশিরের ফাঁড়ি দেওয়া হয়েছিল, যদিও এটি তার অবশিষ্ট অঞ্চলগুলি থেকে বিচ্ছিন্ন ছিল।
সিরিয়ার নায়েবে আমির
সিরিয়ার সরকারী উপাধি "সুলতান" থাকা সত্ত্বেও আশরাফের ক্ষমতা ছিল নামমাত্র। ইসরায়েলি ইতিহাসবিদ রিউভেন অমিতাইয়ের মতে, তাকে এই উপাধি দেওয়া হয়েছিল যাতে মঙ্গোলদের এমন একজন শাসক থাকতে পারে যিনি কিছু ধরনের বৈধতা বহন করতে পারেন এবং যার সাথে তারা পরামর্শ করতে পারে। এই পরিস্থিতির একটি প্রমাণ ছিল যে, আশরাফকে দামেস্কের পরিবর্তে হিমসে তার রাজত্ব থেকে শাসন করার আদেশ দেওয়া হয়েছিল, যা সাধারণত সিরিয়ার রাজধানী হিসাবে কাজ করে। তদুপরি, তার ১০০ট ঘোড়ার ইকতা (সামরিক চাকরির জন্য বরাদ্দ) একজন জেনারেল বা উচ্চ পদের কারও চেয়ে একজন ব্যাটালিয়ন কমান্ডারের মতোই ছিল। হিমস থেকে তিনি হামার বিরুদ্ধে শহরটর প্রতিরক্ষা নিষ্ক্রিয় করার মঙ্গোল নির্দেশিত অভিযানের নেতৃত্ব দেন। যেটি তার চাচাতো ভাই মালিকুল মানসুর শাসন করছিলেন, যিনি মিশরে পালিয়ে গিয়েছিলেন। এইভাবে, আশরাফ হামার দুর্গ প্রাচীর এবং অস্ত্রাগার ধ্বংসের তদারকি করেছিলেন। তিনি পাবলিক লাইব্রেরিও বিক্রি করে দিয়েছিলেন, কিন্তু হামাকে ক্রুসেডার আক্রমণের জন্য উন্মুক্ত করার ভয়ে শহরের দেয়াল ভেঙে ফেলা থেকে বিরত ছিলেন।
মামলুক সামন্ত ও মৃত্যু
১২৫০ সালে মিশরে আইয়ুবীয় সালতানাতের উত্তরাধিকারী মামলুকরা যখন সিরিয়া থেকে মঙ্গোলদের তাড়ানোর চেষ্টা করেছিল, তখন আশরাফ মামলুক সুলতান কুতুযের সাথে নীরবে যোগাযোগ করেছিলেন। ১২৬০ সালের সেপ্টেম্বরে উত্তর ফিলিস্তিনের আইন জালুতের যুদ্ধের সময় মঙ্গোল ও মামলুক সেনাবাহিনী মুখোমুখি হলে আশরাফ কিতবুগার জোট থেকে তার বাহিনী প্রত্যাহার করে নেন এবং কুতুযের সাথে তার গোপন ব্যবস্থার অংশ হিসাবে যুদ্ধ থেকে পালিয়ে যান। আশরাফের কর্মকাণ্ড মামলুকদের পক্ষে যুদ্ধকে প্রভাবিত করেছিল। মঙ্গোলদের বিরুদ্ধে তাদের চূড়ান্ত বিজয়ের পর মামলুকরা সফলভাবে সিরিয়া জয় করতে এগিয়ে যায়। যদিও তাকে দামেস্কের তার নামমাত্র পদ নায়েবে আমির থেকে বঞ্চিত করা হয়েছিল, কিন্তু আশরাফকে তার সহযোগিতার পুরষ্কার হিসেবে মামলুকদের সামন্ত হিসেবে হিমসের শাসন চালিয়ে যাওয়ার অনুমতি দেওয়া হয়েছিল।
বাইবার্স ১২৬০ সালের অক্টোবরে মামলুক সুলতান হন এবং আলমুদ্দিন সানজার বাশকিরদিকে হিমসের ডেপুটি গভর্নর হিসেবে দায়িত্ব দেন। আশরাফ ১২৬৩ সালের প্রথম অংশে মারা যান। যেহেতু তিনি তার সিংহাসনের কোন উত্তরাধিকারী রাখেননি, তাই তার মৃত্যুর পর হিমসকে মামলুক সালতানাতে অন্তর্ভুক্ত করা হয়।
পরিবার
সংখ্যাগরিষ্ঠ আঞ্চলিক আইয়ুবীয়দের আমিরদের থেকে ভিন্ন, আশরাফ এবং তার পূর্বসূরিরা নাজমুদ্দিন আইয়ুবের ভাই আসাদুদ্দিন শিরকুহের বংশধর ছিলেন; আইয়ুব ছিলেন হিমস ব্যতীত সকল আইয়ুবী আমীরের পিতৃপুরুষ। ১২৪৯ সালে ২০ বছর বয়সে আশরাফ সালাহুদ্দিন আইয়ুবির বোনের আধ্যাত্মিক উপদেষ্টা এবং দামেস্ক-ভিত্তিক একজন উল্লেখযোগ্য হাম্বলি পণ্ডিতের কন্যা আমাতুক লতিফকে বিয়ে করেন। তাদের বিয়ের সময় লতিফের বয়স ছিল কমপক্ষে ৪০ বছর। লতিফ দামেস্কের জেল থেকে মুক্তি পাওয়ার পরই তারা বিয়ে করেন যেখানে তিনি ১২৪৬ সাল থেকে বন্দী ছিলেন। তিনি ১২৫৩ সালে মারা যান।
রশিদ খান (সংগীতশিল্পী)
উস্তাদ রশিদ খান (জন্ম ১লা জুলাই ১৯৬৮) হিন্দুস্তানি সঙ্গীত ঐতিহ্যের একজন ভারতীয় শাস্ত্রীয় সঙ্গীতজ্ঞ। তিনি রামপুর-সহসওয়ান ঘরানার অন্তর্গত, এবং তিনি ঘরানার প্রতিষ্ঠাতা ইনায়েত হোসেন খানের প্রপৌত্র। তিনি সোমা খানকে বিয়ে করেছেন।
বিভিন্ন সংস্করণে বলা একটি গল্পে, পণ্ডিত ভীমসেন জোশী একবার মন্তব্য করেছিলেন যে রশিদ খান হলেন "ভারতীয় কণ্ঠ সঙ্গীতের ভবিষ্যতের নিশ্চয়তা"। তিনি ২০০৬ সালে পদ্মশ্রী এবং সেইসাথে সঙ্গীত নাটক আকাদেমি পুরস্কারে ভূষিত হন। ২০২২ সালে তিনি শিল্পকলার ক্ষেত্রে ভারত সরকার কর্তৃক ভারতের তৃতীয় সর্বোচ্চ বেসামরিক পুরস্কার পদ্মভূষণে ভূষিত হন।
কর্মজীবন
রশিদ খান এগারো বছর বয়সে তাঁর প্রথম সঙ্গীতানুষ্ঠানটি করেন এবং পরের বছর, তিনি দিল্লিতে একটি আইটিসি সঙ্গীতানুষ্ঠানে সঙ্গীত পরিবেশন করেন। ১৯৮০ সালের এপ্রিল মাসে, যখন নিসার হুসেন খান কলকাতায় আইটিসি সঙ্গীত গবেষণা একাডেমিতে (এসআরএ) চলে আসেন, রশিদ খানও সেই একাডেমিতে যোগ দেন। ১৯৯৪ সাল নাগাদ, তিনি একাডেমীতে একজন সঙ্গীতশিল্পী (একটি আনুষ্ঠানিক প্রক্রিয়া) হিসাবে স্বীকৃত হন।
সঙ্গীত শৈলী
রামপুর-সহসওয়ান গায়কি (গানের শৈলী) গোয়ালিয়র ঘরানার সাথে ঘনিষ্ঠভাবে সম্পর্কিত। এই ঘরানার বিশেষত্ব মাঝারি-ধীর গতি, উদাত্ত কণ্ঠস্বর এবং জটিল ছন্দময় সঙ্গীত পরিবেশন। রশিদ খান বিলম্বিত খেয়ালে তাঁর মায়ের মামার পদ্ধতিতে ধীরগতির সঙ্গীত পরিবেশন করেছেন এবং সরগম ও সরগম তানকারি (স্কেলের ব্যবহার) ব্যবহারে ব্যতিক্রমী দক্ষতার বিকাশ করেছেন। তিনি আমির খান এবং ভীমসেন জোশীর গায়কি শৈলী দ্বারা প্রভাবিত।
তাঁর পরিবেশনাগুলি তাঁর সুরেলা বিশদ বর্ণনায় আবেগের আধিক্যের জন্য আলাদা। তিনি বলেন: "মাঝে মাঝে বন্দীশ গান গাওয়ার সময়, অথবা গানের অর্থ প্রকাশ করার সময়, আলাপ অংশে আবেগপূর্ণ বিষয়বস্তু থাকতে পারে।" বরিষ্ঠ উস্তাদদের সঙ্গে তুলনা করলে, এটি তাঁর শৈলীতে আধুনিকতার ছোঁয়া নিয়ে আসে। বরিষ্ঠ উস্তাদেরা কঠিন অংশগুলি চিত্তাকর্ষক কৌশল এবং দক্ষতার সাথে সম্পাদনের উপর বেশি জোর দেওয়ার প্রবণতা রেখেছেন।
রশিদ খান খাঁটি হিন্দুস্তানি সংগীতকে লঘু সংগীতের ঘরানার সাথে মিলিয়ে নিয়েও পরীক্ষা করেছেন, যেমন সুফি ফিউশন রেকর্ডিংয়ে নয়না পিয়া সে (আমির খুসরোর গান), বা পশ্চিমী যন্ত্রবাদক লুই ব্যাঙ্কসের সাথে পরীক্ষামূলক কনসার্টে। তিনি সেতারবাদক শহীদ পারভেজ এবং অন্যান্যদের সাথে যুগলবন্দীও করেছেন।
মির্জা গোলাম হাফিজ
মির্জা গোলাম হাফিজ (২ জানুয়ারি ১৯২০ – ২০ ডিসেম্বর ২০০০) ছিলেন একজন বাংলাদেশী রাজনীতিবিদ এবং বাংলাদেশী আইনজীবী যিনি সংসদ সদস্য ও মন্ত্রী ছিলেন। তিনি বাংলাদেশের জাতীয় সংসদের ৪র্থ স্পিকার হিসেবে দায়িত্ব পালন করেন।
জন্ম ও প্রাথমিক জীবন
হাফিজ ২ জানুয়ারি ১৯২০ সালে পঞ্চগড়ের আটোয়ারী উপজেলার মির্জাপুর গ্রামে জন্মগ্রহণ করেন। তার পিতা মির্জা আজিম উদ্দীন সরকার। হাফিজ ১৯৪১ সালে কলকাতা বিশ্ববিদ্যালয় থেকে অর্থনীতিতে স্নাতকোত্তর এবং ১৯৪৮ সালে ঢাকা বিশ্ববিদ্যালয় থেকে বিএল ডিগ্রি লাভ করেন। তিনি বিএনপির বর্তমান মহাসচিব মির্জা ফখরুল ইসলাম আলমগীরে র চাচা।
রাজনৈতিক জীবন
হাফিজ তিনি ছাত্রাবস্থায় রাজনীতির সাথে সম্পৃক্ত হন। মির্জা ১৯৫৪ সালে যুক্তফ্রন্টের প্রার্থী হিসেবে তৎকালীন পূর্ববাংলা প্রাদেশিক পরিষদের সদস্য নির্বাচিত হন। মির্জা ১৯৭৮ সালে জিয়াউর রহমানের মন্ত্রিসভায় ভূমি প্রশাসন মন্ত্রী নিযুক্ত হন। ১৯৭৯ সালে বাংলাদেশ জাতীয়তাবাদী দলের প্রার্থী হিসেবে তিনি ঢাকা-১৫ আসন থেকে সংসদ সদস্য নির্বাচিত হন। এ সংসদে তিনি জাতীয় সংসদের ৪র্থ স্পীকার হিসেবে দায়িত্ব পালন করেন।
বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে পঞ্চগড় থেকে জাতীয় সংসদ নির্বাচন এর নির্বাচনি এলাকা পঞ্চগড় -১ থেকে নির্বাচিত হন। বেগম খালেদা জিয়ার মন্ত্রিসভায় আইন ও বিচার মন্ত্রী নিযুক্ত হন।
কাবুল মসজিদে বোমা হামলা, ২০১৯
২০১৯ সালে কাবুলের মসজিদ বোমা হামলাটি ২৪ মে ২০১৯ সন্ধ্যা ০১:২০ (০৮:৫০ জিএমটি) এর দিকে হামলাটি ঘটেছিল। তখন শুক্রবারের নামাজের জন্য ইবাদতকারীগণ এবং ইমাম মসজিদের ভিতরে ছিলেন। মসজিদটির মাইক্রোফোনে বিস্ফোরক রাখা হয়েছিল যা ইমাম ব্যবহার করেছিলেন। ইমাম সামিউল্লাহ রায়হানসহ কমপক্ষে তিন জন নিহত হয়েছেন এবং প্রায় ২০ জন আহত হয়েছেন। এখনও পর্যন্ত কোনও গোষ্ঠী বা ব্যক্তি এই হামলার জন্য দায়ী বলে দাবি করেনি।
ঘটনা
কাবুলের আল-তাকওয়া মসজিদে বোমা হামলার ঘটনাটি ঘটে রাত ১০ টা ২০ মিনিটের দিকে (০৮:৫০ জিএমটি) এবং শুক্রবারের নামাজের জন্য আগত কয়েক ডজন ইবাদতকারীকে হত্যা ও আহত করে। বোমা বিস্ফোরণে সামিউল্লাহ রায়হান নামে এক পণ্ডিত, দুই জন ইবাদতকারী ব্যক্তি নিহত হন ও কমপক্ষে ১৬ জন আহত হয়েছেন। যদিও তালেবানরা নিয়মিতভাবে এই অঞ্চলে হামলা চালায়  , আফগান স্বরাষ্ট্র বিষয়ক মন্ত্রণালয়ের মুখপাত্র নসরত রহিমি বলেছেন, হামলার জন্য তালেবান দায়ী।  তালেবান গ্রুপের একজন মুখপাত্র রহিমির দাবি অস্বীকার করেছেন।  তালেবানদের নতুন নেতা মাওলানা হায়বাতুল্লাহ আখুন্দজাদা  নিয়োগের পরে ধর্মীয় ব্যক্তির উপর হামলার সংখ্যা বৃদ্ধি পেয়েছিল।  জেলা পুলিশ আধিকারিক, জন আঘা বলেছেন, বোমাটি মসজিদ মাইক্রোফোনে স্থাপন করা হয়েছিল যা মসজিদ ইমাম, মৌলভী সামিউল্লাহ রায়হান ব্যবহার করেছিলেন।
চার সন্তানের জনক সামিউল্লাহ রায়হান (৩৬) আল-তাকওয়া মসজিদে ইমাম ছিলেন। তিনি সংসদীয় উপদেষ্টা এবং একটি দৈনিক ধর্মীয় টেলিভিশন অনুষ্ঠানের উপস্থাপক ছিলেন। নিহত আফগান সৈন্যদের পরিবারের প্রতি তাঁর সমর্থন, তালেবানের আত্মঘাতী বোমা হামলার নিন্দা, মহিলাদের অধিকার এবং পশ্চিমা সামরিক বাহিনী এবং আফগান সরকারের মধ্যে সহযোগিতা এই হামলায় টার্গেট হওয়ার প্রধান কারণ ছিল।   পুলিশের মুখপাত্র ফিরদাউস ফারামারজ বলেছেন, বোমা বিস্ফোরণটি আল-তাকওয়া মসজিদের বেদীর নিকটে ঘটেছিল, নামাযের জন্য মসজিদ নেতার দ্বারা ব্যবহৃত এই জায়গাটি।
আল-তাকওয়া মসজিদটি একটি সুন্নি মুসলিম জেলায় স্থাপন করা হয়েছে, যারা বেশিরভাগ তালিবান গ্রুপের সদস্য।
নিউইয়র্ক টাইমসের মতে, আফগানিস্তানের পরিস্থিতি ধর্মীয় পণ্ডিতদের পক্ষে কঠিন কারণ সরকার বা তালেবানকে সমর্থন করলে অন্যরা তাদের লক্ষ্যবস্তু হতে পারে।
প্রতিক্রিয়া
রাষ্ট্রপতি আশরাফ গনি মসজিদ হামলাটিকে সন্ত্রাসবাদী কাজ বলে নিন্দা করেছেন।
ডেরেক সিলি
জেমস এডওয়ার্ড ডেরিক সিলি (Derek Sealy; জন্ম: ১১ সেপ্টেম্বর, ১৯১২ - মৃত্যু: ৩ জানুয়ারি, ১৯৮২) বার্বাডোসের সেন্ট মাইকেল এলাকার কলিমোর রকে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ত্রিনিদাদের প্রতিনিধিত্ব করেছেন। দলে তিনি মূলতঃ ডানহাতে ব্যাটিং করতেন। এছাড়াও, উইকেট-রক্ষণের পাশাপাশি ডানহাতে মিডিয়াম পেস বোলিং করতেন ডেরেক সিলি।
প্রথম-শ্রেণীর ক্রিকেট
১৯২৮-২৯ মৌসুম থেকে ১৯৪২-৪৩ মৌসুম পর্যন্ত বার্বাডোস এবং ১৯৪৩-৪৪ মৌসুম থেকে ১৯৪৮-৪৯ মৌসুম পর্যন্ত ত্রিনিদাদের পক্ষে খেলেন। ১৯৪১-৪২ মৌসুমে ব্রিজটাউনে ত্রিনিদাদের বিপক্ষে স্মরণীয় খেলা উপহার দেন তিনি। বার্বাডোসের সদস্য থাকা অবস্থায় ত্রিনিদাদের বিপক্ষে ৮/৮ পেয়েছিলেন। এরফলে পোতানো উইকেটে ত্রিনিদাদ দল মাত্র ১৬ রানে তাদের ইনিংস গুটিয়ে ফেলতে বাধ্য হয়।
আন্তর্জাতিক ক্রিকেট
সমগ্র খেলোয়াড়ী জীবনে ১১টি টেস্টে অংশগ্রহণ করার সুযোগ পেয়েছিলেন ডেরেক সিলি। ১৭ বছর ১২২ দিন বয়সে ১১ জানুয়ারি, ১৯৩০ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। এরফলে অদ্যাবধি ওয়েস্ট ইন্ডিজের সর্বকনিষ্ঠ টেস্ট ক্রিকেটারের মর্যাদা লাভ করে আসছেন। একই দলের বিপক্ষে ১৯ আগস্ট, ১৯৩৯ তারিখে সর্বশেষ টেস্টে অংশগ্রহণ করেছিলেন তিনি।
প্রথম টেস্টে হ্যাডলি ও কনস্ট্যান্টাইনের মাঝামাঝি অবস্থানে ব্যাটিংয়ে নামেন। ভোস, রোডস ও স্টিভেন্স সমৃদ্ধ ইংরেজ তারকা বোলারদের মোকাবেলা করে ৫৮ রানের ইনিংস খেলেন। ১৯৩০-৩১ মৌসুমে অস্ট্রেলিয়া গমন করেন। কিন্তু ঐ সফরে ব্যর্থ হওয়ায় ১৯৩৩ সালে ইংল্যান্ড গমন করা থেকে বঞ্চিত হন। ১৯৩৪-৩৫ মৌসুমে বব ওয়াটের নেতৃত্বাধীন ইংরেজ দলের বিপক্ষে চার টেস্টে অংশ নিয়ে ৪৫ গড়ে রান তুলেন। এ সময়ে তার বয়স ছিল ২২ বছর। কেবলমাত্র হ্যাডলি তারচেয়ে এগিয়ে ছিলেন। কিংস্টনের চতুর্থ টেস্টে তৃতীয় উইকেটে হ্যাডলির সাথে ২০২ রানের জুটি গড়েন। ১৯৩৪-৩৫ মৌসুমে পোর্ট অব স্পেনে সফরকারী ইংরেজ দলের বিপক্ষে ব্যক্তিগত সর্বোচ্চ ৯২ রান তুলেন। এছাড়াও, ৩/৯৪ পেয়েছিলেন। সর্বমোট ১১ টেস্টে ২৮.১১ গড়ে ৪৭৮ রান তুলেছিলেন।
ইংল্যান্ড গমন, ১৯৩৯
250px|right|১৯৩০-৩১ মৌসুমে অস্ট্রেলিয়া গমনকালে ডেরেক সিলি ১৯৩৯ সালে ইংল্যান্ড গমন করেন। ১৯৩৯ সালে দুইবার ইংল্যান্ডের বিপক্ষে উইকেট-রক্ষণে অগ্রসর হয়েছিলেন। সেখানেই লর্ডসে অনুষ্ঠিত খেলায় মিডলসেক্সের বিপক্ষে সাড়ে তিন ঘণ্টা ক্রিজে অবস্থান করে ১৮১ রান তুলেন। এটিই প্রথম-শ্রেণীর ক্রিকেটে তার সর্বোচ্চ সংগ্রহ ছিল। তবে, ক্রিকেটবোদ্ধারা ব্যাটসম্যান হিসেবে তার কাছ থেকে আরও অধিক প্রত্যাশা করেছিলেন। উইজডেনে তার সম্পর্কে মন্তব্য করা হয় যে, তিনি হ্যাডলির ন্যায় উইকেটে খেলতে পারেননি। তবে অনেকক্ষেত্রে জোরপূর্বক কৌশল অবলম্বন করে তার ন্যায় অগ্রসর হতে দেখা যেতো। দলের প্রয়োজনেন তিনি কিছুটা গুটিয়ে যেতেন। তাসত্ত্বেও, তিনি বেশকিছু দর্শনীয় খেলা প্রদর্শন করেছিলেন।
দ্বিতীয় বিশ্বযুদ্ধের পর তিনি ত্রিনিদাদে চলে যান। এরপর ওয়েস্ট ইন্ডিয়ান ক্রিকেটে তাকে খেলতে দেখা যায়নি। তাসত্ত্বেও তিনি খেলা চালিয়ে যেতে থাকেন। ৩ জানুয়ারি, ১৯৮২ তারিখে ৭০ বছর বয়সে ত্রিনিদাদ ও টোবাগোর পালো সেকো এলাকায় ডেরেক সিলি’র দেহাবসান ঘটে।
ডাব্লিউএসজি সোয়ারভস্কি টিরোল
ডাব্লিউএসজি সোয়ারভস্কি টিরোল (WSG Swarovski Tirol; এছাড়াও ডাব্লিউএসজি টিরোল অথবা শুধুমাত্র সোয়ারভস্কি টিরোল নামে পরিচিত) হচ্ছে টিরোল ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার দ্বিতীয় স্তরের ফুটবল লীগ অস্ট্রীয় দ্বিতীয় লীগে খেলে। এই ক্লাবটি ১৯৩০ সালে প্রতিষ্ঠিত হয়েছে। সোয়ারভস্কি টিরোল তাদের সকল হোম ম্যাচ টিরোলের টিভোলি-নয়ে খেলে থাকে; যার ধারণক্ষমতা হচ্ছে ১৬,০০৮। বর্তমানে এই ক্লাবের ম্যানেজারের দায়িত্ব পালন করছেন টমাস সিলবারবার্গার এবং সভাপতির দায়িত্ব পালন করছেন ডিয়ানা লাঙ্গেস-সোয়ারভস্কি। জার্মান গোলরক্ষক ফের্ডিনান্ড অসওয়াল্ড এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সোয়ারভস্কি টিরোল এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।
ইসরায়েলের মন্ত্রিপরিষদ
ইসরায়েল সরকার (আনুষ্ঠানিকভাবে ממשלת ישראל মেমশলেট ইসরায়েল ) ইসরায়েল রাজ্যে নির্বাহী কর্তৃত্ব প্রয়োগ করে। এটি প্রধানমন্ত্রী ও নির্বাচিত ও নেতৃত্বাধীন মন্ত্রীদের সমন্বয়ে গঠিত। সরকারের গঠনকে নেসেটে (ইসরায়েলি সংসদ) আস্থাভাজন ভোট দিয়ে অনুমোদিত হতে হবে। ইসরায়েলি আইনের অধীনে প্রধানমন্ত্রী সরকারের সদস্যদের বরখাস্ত করতে পারেন, তবে লিখিতভাবে তা করতে হবে এবং নতুন নিয়োগকারীদের নেসেট দ্বারা অনুমোদিত হতে হবে। অধিকাংশ মন্ত্রীই নেতৃত্ব মন্ত্রণালয়, যদিও কিছু দপ্তরবিহীন মন্ত্রী রয়েছে। বেশিরভাগ মন্ত্রীরাই নেসেটের সদস্য, যদিও কেবল প্রধানমন্ত্রী এবং " মনোনীত ভারপ্রাপ্ত প্রধানমন্ত্রী " নেসেট সদস্য হওয়া প্রয়োজন। কিছু মন্ত্রীর উপ-প্রধানমন্ত্রীও বলা হয়। মনোনীত ভারপ্রাপ্ত প্রধানমন্ত্রী থেকে ভিন্ন, এই ভূমিকাগুলোর কোনও বিধিবদ্ধ অর্থ নেই। সরকার ইসরায়েলের মৌলিক নীতিসমূহ অনুসারে কাজ করে। এখানে জেরুজালেমে সাপ্তাহিক রবিবার মিলিত হয়। পরিস্থিতিগুলোর প্রয়োজন হলে অতিরিক্ত সভা হতে পারে। প্রধানমন্ত্রী এসব সভা আহ্বান করেন। ৩০ মে ২০১৯-এ, সেপ্টেম্বরের নির্বাচন পর্যন্ত অস্থায়ীভাবে নেসেটটি একীভূত করার জন্য একটি ভোট গৃহীত হয়েছিল।
শর্তাবলী
এই নিবন্ধে আলোচিত সংস্থাটিকে ইসরায়েলের সরকারী নথিগুলোতে ইসরায়েল সরকার হিসাবে উল্লেখ করা হয়েছে। তার হিব্রু নাম, (স্বাভাবিক অনুবাদ অনুসারে হয় ממשלה, মেমশালা )। ইসরায়েল শব্দটি মন্ত্রিসভা (קבינט ) সাধারণত ব্যবহার করা হয় রাজ্য-নিরাপত্তা মন্ত্রিপরিষদ (הקבינט המדיני-ביטחוני হাকজন হেমমেদিনী-বিটাচোনি ), মন্ত্রিপরিষদের সদস্যদের একটি ছোট ফোরাম যা প্রতিরক্ষা ও বৈদেশিক নীতি সংক্রান্ত বিষয়ে সিদ্ধান্ত নেয় এবং মন্ত্রিপরিষদের অর্ধেক (সকল) সদস্যের সমন্বয়ে গঠিত হতে পারে। ব্যবহারের আরেকটি শব্দ কিচেন মন্ত্রিপরিষদ (המטבחון , হা মিতবাহন, লি, "দ্য কিচেনেট") যা, সিনিয়র আধিকারিকদের সংগ্রহ বা ইসরায়েলের সুরক্ষা মন্ত্রিসভার বেসরকারী পরামর্শদাতা।
ইসরায়েলের অস্থায়ী এবং প্রথম সরকারসমূহ
প্রথম সরকার ছিল ইসরায়েলের অস্থায়ী সরকার (হামেশেলা হাজ্জামিত) যা ১৯৪৯ সালের মার্চ মাসে প্রথম আনুষ্ঠানিক সরকার গঠনের আগ পর্যন্ত স্বাধীনতা লাভের অল্পকাল থেকে ১৯৪৯ সালের জানুয়ারীর প্রথম নেসেট নির্বাচনের পরে সরকার পরিচালনা করেছিল। এটি এক মাস পরে স্বাধীনতার প্রস্তুতির জন্য ১৯৪৮ সালের ১২ এপ্রিল পিপলস অ্যাডমিনিস্ট্রেশন (মিনলেট হ্যাম) গঠন করা হয়। এর ত্রয়োদশ সদস্যকে একই সময়ে প্রতিষ্ঠিত অস্থায়ী আইনসভা সংস্থা মোয়েজ্জেট হাম থেকে নেওয়া হয়েছিল।
বর্তমান সরকার
বর্তমান সরকারের (চতুর্থ নেতানিয়াহু সরকার ) ২১ জন মন্ত্রী এবং সাত জন উপ-মন্ত্রী রয়েছেন। নতুন সরকারের সর্বাধিক বিশিষ্ট ব্যক্তিত্বের মধ্যে রয়েছে: লিকুড দলের প্রতিরক্ষা মন্ত্রী মোশে ইয়ালান (২০১৬ পর্যন্ত), কুলানু দলের অর্থমন্ত্রী মোশে কাহলন, বিচারপতি আইলেট শেকড অফ দ্য ডান রাইট (২০১৯ পর্যন্ত), মন্ত্রী শা আন্দোলনের নেগেভ এবং গ্যালিলি আরেহ ডেরির উন্নয়ন, শিক্ষামন্ত্রী এবং ডায়াস্পোরার বিষয়ক মন্ত্রীর নতুন অধিকারের (১৯৯৯ পর্যন্ত), ইউনাইটেড তোরাহ ইহুদী ধর্মের উপ-স্বাস্থ্যমন্ত্রী ইয়াকভ লিটজম্যান, জন সুরক্ষা মন্ত্রী এবং কৌশলগত বিষয়গুলোর মন্ত্রী লিকুদ পার্টির গিলাদ এরদান।
একচেটিয়া গ্যাস চুক্তির প্রতিবাদে ডেরি অর্থনীতি মন্ত্রীর পদ থেকে পদত্যাগ করেছেন। নেতানিয়াহু নিজেই পোর্টফোলিও নিয়েছিলেন এবং চুক্তিটি দ্রুত করার প্রতিশ্রুতি দিয়েছেন।
নেসেট এবং এটির সাথে বর্তমান মন্ত্রিসভার আইনসুলভ ক্রিয়াকলাপটি, ৩০শে মে ২০১৮-এ নিজেকে বিলীন করার পক্ষে ভোট দিয়েছ।
লেন হাটন
স্যার লিওনার্ড লেন হাটন (Len Hutton; জন্ম: ২৩ জুন, ১৯১৬ - মৃত্যু: ৬ সেপ্টেম্বর, ১৯৯০) ইয়র্কশায়ারের ফালনেক এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও দল নির্বাচক ছিলেন। ক্রিকেটবোদ্ধাদের মতে, তিনি ইংল্যান্ডের অন্যতম সেরা ব্যাটসম্যানদের একজন। ১৯৫২ সালে বিংশ শতকের প্রথম পেশাদার ক্রিকেট অধিনায়ক হন। তার অধিনায়কত্বে ১৯ বছর পর প্রথমবারের মতো অস্ট্রেলিয়ার বিপক্ষে অ্যাশেজ জয় করে ইংল্যান্ড দল। টেস্ট ক্রিকেটে তার সর্বাপেক্ষা বৃহৎ অর্জন ছিল ১৯৩৮ সালে অস্ট্রেলিয়ার বিপক্ষে নিজস্ব সর্বোচ্চ ৩৬৪ রান সংগ্রহ করা। এ রান সংগ্রহ করতে তিনদিনে তাকে ১৩ ঘণ্টা ১৭ মিনিট খরচ করতে হয়েছিল। প্রায় দুই দশককাল তার এ রেকর্ড স্থায়ী ছিল। আজো ইংল্যান্ডের ক্রিকেট ইতিহাসে সর্বোচ্চ রান হিসেবে চিত্রিত আছে। অদ্যাবধি লেন হাটন অবিস্মরণীয় ব্যাটসম্যানরূপে চিহ্নিত হয়ে আছেন।
দ্বিতীয় বিশ্বযুদ্ধকালীন সময় দূর্ঘটনায় তার বাম হাতে আঘাতপ্রাপ্তি ঘটে। এরফলে ডানহাতের তুলনায় ঐ হাত কিছুটা খাঁটো হয়ে যায়। যুদ্ধ পরবর্তীকালে মাঠে নামলে তাকে বালকদের হালকা ওজনের ব্যাট নিতে বাধ্য হতে হয়। যুদ্ধের পর তিনি ইংল্যান্ডের প্রধান ব্যাটিং চালিকাশক্তি ছিলেন। দলের সাফল্য অনেকাংশেই তার ব্যাটিংয়ের উপর নির্ভর করতো।
প্রারম্ভিক জীবন
হেনরি হাটন ও লিলি দম্পতির পাঁচ সন্তানের সর্বকনিষ্ঠ লেন হাটন ফালনেকের মোরাভিয়ান সম্প্রদায়ভূক্ত। পরিবারের সবাই স্থানীয় পর্যায়ে ক্রিকেট খেলেছেন। ১৯২১ সাল থেকে পাডসের লিটলমুর কাউন্সিল স্কুলে অধ্যয়ন করেন। অল্প কিছুদিনের মধ্যেই তিনি ক্রিকেটের প্রতি আসক্ত হয়ে পড়েন। খেলার পাশাপাশি অত্যন্ত আগ্রহ সহকারে ক্রিকেট বিষয়ে পড়াশোনা করতে থাকেন। ১২ বছর বয়সে পাডসে সেন্ট লরেন্স ক্রিকেট ক্লাবে কনিষ্ঠ খেলোয়াড় হিসেবে যোগ দেন ও ক্লাবের দ্বিতীয় একাদশে অংশ নেন। ১৯২৯ সালের মধ্যে দলের প্রথম একাদশে ঠাঁই পান তিনি। স্থানীয় জনগণের উৎসাহে ইয়র্কশায়ার ক্লাবে যান এবং প্রতিবেশী ও ইংরেজ ক্রিকেটার হার্বার্ট সাটক্লিফের সাথে দেখা করেন। সাটক্লিফ তার প্রতিষ্ঠানে হাটনকে কোচিং করান। সাটক্লিফ তরুন ব্যাটসম্যান হাটনের ক্রীড়াশৈলীতে চমকপ্রদ হন ও ইয়র্কশায়ারের সুন্দর ভবিষ্যৎ উন্মোচনের দ্বার তার মাধ্যমে হবে বলে ভবিষ্যদ্বাণী করেন।
দলীয় চুক্তিবদ্ধতা শেষে ফেব্রুয়ারি, ১৯৩০ সালে হেডিংলি স্টেডিয়ামে কাউন্টি দলের অনুশীলনীতে যান। ইয়র্কশায়ারের সাবেক ক্রিকেটার জর্জ হার্স্ট তরুণ খেলোয়াড়দের প্রশিক্ষণের দায়িত্বে ছিলেন। তিনি হাটনের ব্যাটিং কৌশল সম্পন্ন হয়েছে বলে স্থির করেন। এ সময়েই হেডিংলিতে অস্ট্রেলিয়ার বিখ্যাত ব্যাটসম্যান ডন ব্র্যাডম্যানের অপরাজিত ৩৩৪* রানের ইনিংস অবলোকন করেন যা আট বছর পর হাটন নিজেই ঐ রান অতিক্রম করেছিলেন। ওভালে অনুষ্ঠিত সফরকারী অস্ট্রেলিয়ার বিপক্ষে সিরিজের প্রথম টেস্টে বিল বোসের অসামান্য বোলিংয়ের পর তিনি ৩৬৪ রান তুলে তৎকালীন বিশ্বরেকর্ড গড়েন।
খেলোয়াড়ী জীবন
১৯৩৭ সালে সফরকারী নিউজিল্যান্ড দলের বিপক্ষে টেস্ট খেলার জন্য ইংল্যান্ড দলের সদস্যরূপে মনোনীত হন। ২৬ জুন, ১৯৩৭ তারিখে নিউজিল্যান্ডের বিপক্ষে লর্ডসে দলের অপর অন্তর্ভুক্ত জিম পার্কসের সাথে তারও টেস্ট অভিষেক ঘটে।
১৯৫০-৫১ মৌসুমে ইংল্যান্ডের মেরিলেবোন ক্রিকেট ক্লাব অস্ট্রেলিয়া সফরে যায়। দলটি তার ব্যাটিং কৌশলের উপর পুরোপুরি নির্ভর হয়ে পরে যা তার সমগ্র খেলোয়াড়ী জীবনে প্রবহমান ছিল। আক্রমণধর্মী মেজাজে ব্যাটিংয়ের অধিকারী হাটন পরিসংখ্যানগতভাবে টেস্ট ক্রিকেটে সেরা ব্যাটসম্যান হিসেবে রয়েছেন। ১৯৫২ থেকে ১৯৫৫ সাল পর্যন্ত লেন হাটন ইংল্যান্ডের টেস্ট দলের অধিনায়কত্ব করেন। কিন্তু তার অধিনায়কত্ব বিতর্কিত পর্যায়ে পৌঁছে। অধিনায়কের ভূমিকায় তিনি কখনো স্বাচ্ছন্দ্যবোধ করেননি। হাটন অনুধাবন করেন যে, ইংরেজ ক্রিকেটের পরিচালনায় প্রথম-শ্রেণীর ক্রিকেটের সাবেক পেশাদার খেলোয়াড়গণ তাকে বিশ্বাস করতে পারছে না। ২৩ টেস্টে অধিনায়কের দায়িত্ব পালনের সময় দল আট টেস্টে জয় পায় ও চার টেস্ট হেরে যায়। বাদবাকী খেলাগুলো ড্রয়ে পরিণত হয়। ৭৯ টেস্টে ১৯ সেঞ্চুরিতে ৫৬.৬৭ গড়ে রান করেন ৬,৯৭১ তিনি।
right|thumb|300px|লেন হাটনের ব্যাটিংচিত্র
অবসর
শারীরিক ও প্রচণ্ড মানসিক দৃঢ়তার অধিকারী হাটন ১৯৫৫ সালে আন্তর্জাতিক ক্রিকেট থেকে অবসর নেন। ঐ বছরই তিনি নাইটহুড খেতাবে ভূষিত হন। ১৯৬১ সাল পর্যন্ত ধারাভাষ্যকার হিসেবে কাজ করেন হাটন। ১৯৫৫ সালের পর লন্ডনভিত্তিক ইভনিং নিউজে ১৯৬৩ পর্যন্ত লিখতেন। কমিটিকে চিরকাল অপছন্দ করতেন হাটন। তারপরও ১৯৭৫ থেকে ১৯৭৬ সাল পর্যন্ত ইংল্যান্ডের টেস্ট ক্রিকেট দলের নির্বাচকের দায়িত্ব পালন করেন। কিন্তু, ব্যবসায়িক দায়িত্ববোধের কারণে ১৯৭৭ সালে পদত্যাগ করেন। এরপর, সংবাদপত্রে লেখাসহ তহবিল সংগ্রহের কাজে নিজেক জড়িয়ে রেখেছিলেন। এছাড়াও ১৯৬০ সালে তিনি একটি প্রকৌশলী ফার্ম জে. এইচ. ফেনারে যোগদানের আমন্ত্রণ পান। এ ফার্মে জনসংযোগ কর্মকর্তার দায়িত্ব পালন করেন ও পরবর্তীকালে বাজারজাতকরণের সাথে সম্পৃক্ত হন। ১৯৭৩ সালে তিনি ঐ ফার্মের পরিচালক মনোনীত হন। এরপর ১৯৮৪ সালে অবসর নেন। তারপরও তিনি ক্রিকেটের সাথে জড়িত রেখেছিলেন নিজেকে। সারে ক্রিকেট দলের সাথে সংশ্লিষ্ট থাকেন কিন্তু ইয়র্কশায়ারের সাথে সম্পর্ক রক্ষা করেন। এ প্রেক্ষিতে জানুয়ারি, ১৯৯০ সালে ইয়র্কশায়ার দলের সভাপতি মনোনীত হয়েছিলেন।
যুদ্ধের পূর্ব ও পরে হাটন একটি কাগজ প্রস্তুতকারক প্রতিষ্ঠানে চাকরি করতেন। টমাস মোল্ট নামীয় এক সাংবাদিক ও লেখকের সাথে কাজ করেন। ১৯৪৯ সালে স্মৃতিচারণমূলক গ্রন্থ ‘ক্রিকেট ইজ মাই লাইফ’ প্রকাশ করেন। এছাড়াও, [নিউজ অব দি ওয়ার্ল্ড নামের একটি পত্রিকায় খেলা চলাকালীন সময় লিখতেন।
ব্যক্তিগত জীবন
১৬ সেপ্টেম্বর, ১৯৩৯ তারিখে স্কারবোরার কাছে ওকেহামে ডরোথি ম্যারি ডেনিস নাম্নী এক নারীকে বিয়ে করেন হাটন। ডরোথি ছিলেন ইয়র্কশায়ারের সাবেক ক্রিকেটার ফ্রাঙ্ক ডেনিসের বোন। ডরোথি ও তার ভাইয়ের সাথে এক নৃত্য অনুষ্ঠানে তাদের স্বাক্ষাৎ হয়েছিল। তাদের দুই সন্তান ছিল। ১৯৪২ সালে জন্মগ্রহণকারী রিচার্ড হাটন নামীয় এক সন্তান পরবর্তীকালে ইয়র্কশায়ার ও ইংল্যান্ড ক্রিকেট দলে প্রতিনিধিত্ব করেন। ১৯৪৭ সালে জন জন্মগ্রহণ করেন।
জীবনের শেষ পর্যায়ে শারীরিকভাবে অসুস্থ হয়ে পড়েন। সেপ্টেম্বর, ১৯৯০ সালে ওভালে খেলা দেখার সময় গুরুতর অসুস্থতা অনুভব করেন। এর কিছুদিন পর ৭৪ বছর বয়সে ৬ সেপ্টেম্বর, ১৯৯০ তারিখে তার দেহাবসান ঘটে।
বান সে-জং
কিম সে-জং (জন্ম: ৭ এপ্রিল, ১৯৮৬), তাঁর মঞ্চ নাম বান সে-জং দ্বারা বেশি পরিচিত। তিনি দক্ষিণ কোরীয় অভিনেত্রী। তিনি লাভ অন এ রুফটপ সিরিজটিতে জাং সে-রায়ং চরিত্রে অভিনয় করার জন্য পরিচিত।
মোহামেডান স্পোর্টিং ক্লাব ক্রিকেট দল
ঢাকা মোহামেডান একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা মোহামেডানের ক্রিকেট দল।
ইতিহাস
দলটি ১৯৭৪-৭৫ মৌসুম থেকে ২০১২-১৩ মৌসুম পর্যন্ত ঢাকা প্রিমিয়ার ডিভিশন ক্রিকেট লিগ জিতেছে ৯ বার, যা ঢাকা আবাহনীর ১৭ শিরোপার পর দ্বিতীয় সর্বোচ্চ। ২০১৩-১৪ মৌসুমে টুর্নামেন্টটি লিস্ট এ মর্যাদা পাওয়ার পর একবারও শিরোপা জিতে নি মোহামেডান স্পোর্টিং ক্লাব ক্রিকেট দল।
কাটোয়ার যুদ্ধ (১৭৬৩)
পটভূমি
নবাব মীর কাসিমের প্রশাসনে অসন্তুষ্টির কারণে ইংরেজরা তাকে প্রত্যায়ন করে, তার স্বশুর মীর জাফরকে মুর্শিদাবাদের সিংহাসনে নবাব হিসাবে প্রতিষ্ঠা করে। ২৩ আষাঢ় ১১৭০ (৭ জুলাই ১৭৬৩ খ্রিঃ) মীর কাসিমের বিরুদ্ধে ইংরেজরা যুদ্ধ ঘোষণা করে। মেজর টমাস এডামসের নেতৃত্বে, ইংরেজ সেনাবাহিনীর মোট সৈনবল ছিল ৩,০০০ থেকে ৫,০০০ সৈন, যার মধ্যে ১,০০০ সৈনিক ছিল ইউরোপীয়। মীর কাসেমের মোট সৈনবল ছিল প্রায় ২৫,০০০, আর্মেনীয় সেনাপতি গোর্গিন খানের নেতৃত্বে। যদিও নবাবের সৈনবাহিনী সংখ্যায় বেশি ছিল, তারা অপ্রস্তুত এবং অভ্যন্তরীণ শত্রুতায় অত্যন্ত বিখন্ডিত ছিল। বীরভূমের সুদক্ষ ফৌজদার মুহাম্মদ টাকি খানের নেতৃত্বধীন, মীর কাসিমের একটি সৈন্য বিভাগ কাটোয়ায় ইংরেজদের বিরোধী দেয়।
যুদ্ধের ঘটনাবলি
২ শ্রাবন ১১৭০ (১৭ জুলাই, ১৭৬৩ খ্রিঃ) মেদিনীপুর ও বর্ধমান জেলার বিভিন্ন ক্যান্টনমেন্ট থেকে অভিযান করে ইংরেজ বাহিনী কাটোয়া থেকে ১৪ কি.মি. দক্ষিণে অবস্থিত অগ্রদ্বীপ গ্রামে ঘাঁটি করে। সেখানে পুনঃপ্রতিষ্ঠিত নবাব মীর জাফরের সঙ্গে তাদের সংযোগিতা হয়। ইতিমধ্যে, মীর কাসিমের সৈন্যবাহিনী কাটোয়ার ২০ কি.মি. উত্তরে, পলাশীতে ঘাঁটি তৈরী করে। সেই সকালেই একটি নবাবী অশ্বারোহী দল, ইংরেজি লিউটেনান্ট গ্লেনের নেতৃত্বধীন একটি অগ্রদ্বীপ গমনরত সরবরাহ রক্ষক বাহিনীর ওপর হামলা করে। ৪ ঘণ্টা ধরে তুমুল যুদ্ধ চলে এবং সম্পদ তিন বার হাত পরিবর্তন করে। পরিশেষে, উভয় পক্ষের ব্যাপক ক্ষয়ক্ষতির পর, নবাবী বাহিনী প্রতিসরণ করে এবং লিউটেনান্ট গ্লেন সুবিধা বুঝে কাটোয়ার কেল্লায় আক্রমণ করে। কাটোয়ায় নবাবী সৈন্যরা সামান্য প্রতিরোধের পর কেল্লা সমর্পণ করে।
ফলাফল
মুহাম্মাদ টাকি খানের মৃত্যুতে মীর কাসিম তার সবচেয়ে দক্ষ অধিনায়কদের মধ্যে একজনকে হারান।
আর্নি জোন্স
আর্নি জোন্স (Ernie Jones; জন্ম: ৩০ সেপ্টেম্বর, ১৮৬৯ - মৃত্যু: ২৩ নভেম্বর, ১৯৪৩) দক্ষিণ অস্ট্রেলিয়ার অবার্ন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৪ থেকে ১৯০২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও ওয়েস্টার্ন অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ‘জোনাহ’ ডাকনামে পরিচিত আর্নি জোন্স।
খেলোয়াড়ী জীবন
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ১৪ ডিসেম্বর, ১৮৯৪ তারিখে টেস্ট ক্রিকেটে অভিষেক ঘটে আর্নি জোন্সের।
১৮৯৬ সালে ইংল্যান্ড ও অস্ট্রেলিয়ায় অভিযোগের মুখোমুখি হয়। আম্পায়ার জিম ফিলিপস অবৈধ ভঙ্গীমার বিষয়ে ক্রিকেটের আইনের প্রয়োগ ঘটান। ১৮৯৭-৯৮ মৌসুমে সফররত ইংরেজ দলের বিপক্ষে খেলাকালীন দক্ষিণ অস্ট্রেলিয়ার সদস্য ছিলেন তিনি। এ খেলায় প্রথম নো-বল করেন আর্নি জোন্স। এরপর সিরিজের দ্বিতীয় টেস্টে আবারও নো-বল করেন। ফলে, টেস্ট খেলায় প্রথম বোলার হিসেবে বল নিক্ষেপের দায়ে অভিযুক্ত হন আর্নি জোন্স।
খেলার ধরন
আর্নি জোন্স তার সময়কালে অন্যতম সেরা ও দ্রুতগতিসম্পন্ন বোলার হিসেবে পরিচিত ছিলেন। শুরুতে বিক্ষিপ্তভাবে বোলিং করতেন। পরবর্তীতে বলের উপর নিয়ন্ত্রণ ও ভারসাম্য বজায় রেখে সুন্দরভাবে প্রভাব বিস্তারে সক্ষমতা দেখিয়েছেন।
কাস্টমস কর্মকর্তা হিসেবে কাজ করতেন। একসময় তিনি দাবী করে বসেন যে, ডব্লিউ. জি. গ্রেসের দাড়ির ভিতর দিয়ে বোলিং করে বোল্ড করেছেন ও স্ট্যানলি জ্যাকসনের পাজর ভেঙ্গে দিয়েছিলেন। এরফলে তিনি বেশ জনপ্রিয় হয়ে উঠেন। তবে, তার বোলিংয়ের ধরন বিতর্কিত ছিল।
thumb|right|200px|১৮৯৬ সালে অস্ট্রেলিয়া দলের সাথে পিছনের সারিতে (ডানদিক থেকে ২য়)
ব্যক্তিগত জীবন
ক্রিকেটের পাশাপাশি অস্ট্রেলীয় রুলস ফুটবলেও সমান দক্ষতা প্রদর্শন করেছেন। পোর্ট অ্যাডিলেড, নর্থ অ্যাডিলেড ও সাউথ অ্যাডিলেড ফুটবল ক্লাবে খেলেছেন তিনি।
২৩ নভেম্বর, ১৯৪৩ তারিখে ৭৪ বছর বয়সে দক্ষিণ অস্ট্রেলিয়ার ম্যাগলি এলাকায় আর্নি জোন্সের দেহাবসান ঘটে।
সুকান্ত ভট্টাচার্য
সুকান্ত ভট্টাচার্য  (১৫ আগস্ট ১৯২৬ - ১৩ মে ১৯৪৭) ছিলেন বাংলা সাহিত্যের মার্কসবাদী ভাবধারায় বিশ্বাসী এবং প্রগতিশীল চেতনার অধিকারী তরুণ কবি৷ মাত্র একুশ বৎসর বয়সে প্রতিভাধর কবির দেহাবসান ঘটলেও সামান্য কয়েকবছরে অত্যাশ্চর্য কবিত্ব শক্তির পরিচয় দিয়ে অশেষ খ্যাতি অর্জন করেছেন তিনি৷
জন্ম ও পরিবার
পিতা-নিবারণ ভট্টাচার্য, মা-সুনীতি দেবী৷ ১৯২৬ সালের ১৫ই আগস্ট তিনি তার মাতামহের বাড়ি কলকাতার কালীঘাটের ৪৩, মহিম হালদার স্ট্রীটের বাড়িতে জন্মগ্রহণ করেন৷ এক নিম্নবিত্ত পরিবারে জন্ম৷উনার পৈতৃক বাড়ি গোপালগঞ্জ জেলার কোটালীপাড়া উপজেলার অন্তর্গত ঊনশিয়া গ্রামে৷ বেলেঘাটা দেশবন্ধু স্কুল থেকে ১৯৪৫ সালে প্রবেশিকা পরীক্ষায় অংশগ্রহণ করে অকৃতকার্য হন৷ এই সময় ছাত্র আন্দোলন ও বামপন্থী রাজনৈতিক কর্মকাণ্ডে যুক্ত হওয়ায় তার আনুষ্ঠানিক শিক্ষার সমাপ্তি ঘটে৷ সুকান্তের বাল্যবন্ধু ছিলেন কবি অরুণাচল বসু ৷ সুকান্ত সমগ্রতে লেখা সুকান্তের চিঠিগুলির বেশিরভাগই অরুণাচল বসুকে লেখা৷ অরুণাচল বসুর মাতা কবি সরলা বসু সুকান্তকে পুত্রস্নেহে দেখতেন৷ কবির জীবনের বেশিরভাগ সময় কেটেছিল কলকাতার বেলেঘাটার ৩৪ হরমোহন ঘোষ লেনের বাড়ীতে৷ সেই বাড়িটি এখনো অক্ষত আছে৷ নিকটেই কবির ভাইদের মধ্যে দুজন, বিভাস ভট্টাচার্য ও অমিয় ভট্টাচার্যের বাড়ী৷ পশ্চিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য সুকান্তের সম্পর্কিত ভ্রাতুষ্পুত্র৷